בחלל הפה מתבטאות מחלות רבות אשר אינן קשורות למחלות חניכיים או בעיות שיניים.
מדובר בדרך כלל במחלות עור המתבטאות בחלל הפה כמו ליכן פלנוס, פמיפגוס ופמפיגואידים, תופעות אלרגיות כמו כיבים ושלפוחיות, פטרת כתופעת לוואי של מצב בריאותי מסובך או תרופות מסוימות, יובש קשה של ריריות הפה ועוד.
כאשר ריריות חלל הפה פצועות, זה גורם לכאב ואי נוחות רבים למטופל. לא רק שצריך להתמודד על מחלה מורכבת אלא שכעת לא ניתן לאכול ולשתות בצורה מיטבית.
האיבחון של מחלות חלל הפה הוא לעיתים מאתגר. בעיות דנטליות הכוללות דלקת חניכיים ומחלת חניכיים, וכן הזנחה של השיניים עלולות למסך את המחלה הבסיסית ועיתים להחמיר אותה. לעיתים מתעכב האיבחון והטיפול בשל חוסר נגישות של שירות לרפואת הפה בקופות החולים.
חלק מהמחלות דורשות מעקב צמוד, שכן כמה מהן בעלות סיכון גבוה להתפתח לסרטן חלל הפה, למשל סוגים מסוימים של ליכן פלנוס, נגעים על רקע GVHD (מחלת השתל כנגד המאכסן) בחולים שעברו השתלת מח עצם וכד'.
רק רופא שיניים מומחה ברפואת הפה הוא בעל הידע לטפל במחלות אלו, בשילוב עם טיפול דנטלי מיטבי.
טיפולי שיניים שוטפים – טיפולים משמרים, כירורגיה ושיננית, כולם ניתנים ע"י מומחים בתחומם.
הטיפול ניתן באופן פרטי, בצורה שקטה ואינטימית, ע"י רופאים מומחים בתחומם.
רופא שיניים מומחה הוא רופא שלמד בין 4 ל – 5 שנים נוספות מעבר ללימודי הבסיס, עבר את בחינות משרד הבריאות וקיבל רשיון נוסף – רשיון מומחה.
רפואת שיניים לילדים (פדודונטיה).
טיפולי שורש (אנדודונטיה).
שיקום הפה (ותת התמחות של שיקום פנים ולסתות).
רפואת שיניים ציבורית (קהילתית).
פתולוגיה אוראלית (איבחון מיקרוסקופי של נגעים בחלל הפה).
רפואת הפה (איבחון וטיפול במחלות חלל הפה, טיפולי שיניים לחולים בסיכון).
יישור שיניים ולסתות (אורתודונטיה).
רפואת חניכיים (פריודונטיה).
כירורגיה פה ולסתות.
רק רופאים שעברו את הבחינות באחד מן התחומים הנ"ל, רשאים לשאת בתואר "מומחה".
ניתן לברר במשרד הבריאות האם רופא שיניים הוא בעל רשיון מומחה באתר משרד הבריאות.
רפואת הפה הינו תחום התמחות ברפואת שיניים העוסק בשני נושאים עיקריים: טיפולי שיניים בחולים מורכבים ואיבחון וטיפול במחלות חלל הפה.
ההתמחות נמשכת כ – 4.5 שנים, וכוללת עבודה עם מטופלים מורכבים וכן עבודה במחלקות הבאות בבתי חולים: פנימית, עור / כירורגיה פה ולסתות, פתולוגיה, דימות ראש-צוואר וכן עבודת מחקר במדעי יסוד בסיסיים.
עם השלמת ההתמחות עובר הרופא 2 בחינות: בחינת שלב א' בכתב ובחינת שלב ב' בע"פ. כאשר עובר הרופא בחינות אלו בהצלחה, הוא רשאי לשאת תואר "מומחה ברפואת הפה" מטעם משרד הבריאות והמועצה המדעית של ההסתדרות לרפואת שיניים.